Základná škola Štefana Závodníka Pružina 408

# SMERNICA O POUŽÍVANÍ MOBILNÝCH TELEFÓNOV

**A TABLETOV V ŠKOLE**

 **Účel predpisu :**

Podľa Vyhlášky MŠ SR č. 320/2008 Z.z. o Základnej škole a POP riaditeľ školy vymedzuje opatrenia ohľadne používania mobilných telefónov, tabletov, inteligentných hodiniek, resp. iných multimediálnych zariadení v zmysle § 20 ods. 7 uvedenej vyhlášky.

**Oblasť platnosti:**

 Smernica je záväzná pre všetkých žiakov a zamestnancov Základnej školy Štefana Závodníka Pružina 408.

**Článok 1**

**Úvodné ustanovenia**

1. Účelom smernice je ustanoviť zásady používania mobilných telefónov, tabletov, inteligentných hodiniek, resp. iných multimediálnych zariadení žiakmi Základnej školy Štefana Závodníka Pružina 408 a vymedziť opatrenia v prípade jej porušenia.
2. Smernica je záväzná pre žiakov školy pri používaní mobilných telefónov, tabletov, inteligentných hodiniek, resp. iných multimediálnych zariadení a pre zamestnancov školy pri kontrole dodržiavania zásad používania vyššie spomenutých zariadení žiakmi.

**Článok 2**

**Všeobecné ustanovenia**

* 1. Vyučovaním sa rozumie sled vyučovacích hodín a prestávok podľa rozvrhu hodín v čase od 7:15 -16.00 hod. + pobyt v školskom klube detí.
	2. Počas vyučovania a pobytu v školskom klube detí žiak nesmie používať mobilný telefón, tablet, inteligentné hodinky, či iné multimediálne zariadenie. V žiadnom prípade nesmie vytvárať obrazový a zvukový záznam z vyučovania alebo z pobytu v ŠKD.
	3. Mobilný telefón, tablet, inteligentné hodinky, resp. iné multimediálne zariadenie musí mať žiak počas vyučovania vypnutý, aby nenarúšal priebeh vyučovania.
	4. Žiak nesmie používať mobilný telefón, tablet, inteligentné hodinky či iné multimediálne zariadenie ani počas prestávok na nahrávanie, fotografovanie, prezeranie, počúvanie či iné účely bez výslovného súhlasu dozorkonajúceho učiteľa, vychovávateľky, pedagogického zamestnanca alebo vyučujúceho, s ktorým prebiehala predchádzajúca vyučovacia hodina, alebo bez súhlasu triedneho učiteľa.
	5. V prípade, že sa žiak v súrnom prípade potrebuje skontaktovať so svojím zákonným zástupcom, upovedomí o tejto skutočnosti triedneho učiteľa, vychovávateľku, dozorkonajúceho pedagogického zamestnanca alebo vyučujúceho, s ktorým bola predchádzajúca vyučovacia hodina.
	6. Žiak nesmie nikdy zneužiť mobilný telefón, tablet, inteligentné hodinky, či iné multimediálne zariadenia na šikanovanie spolužiakov alebo iných osôb.
	7. Žiak môže použiť mobilný telefón, tablet, inteligentné hodinky, iné multimediálne zariadenie v odôvodnených prípadoch so súhlasom vyučujúceho, triedneho učiteľa, vychovávateľky alebo riaditeľa školy.
	8. Žiak nesmie mať mobilný telefón, tablet, inteligentné hodinky, či iné multimediálne zariadenie na lavici ani v lavici. Vypnutý mobil a tablet, inteligentné hodinky, či iné multimediálne zariadenie musí byť uložené počas vyučovania a v ŠKD v osobných veciach žiaka, v školskej taške.
	9. Škola nezodpovedá za mobil, tablet, inteligentné hodinky, či iné multimediálne zariadenie, ktoré žiak prinesie do školy. Zodpovednosť nesie žiak so svojím zákonným zástupcom, ktorý mu mobil, tablet, inteligentné hodinky, či iné multimediálne zariadenie do školy dovolil doniesť.
	10. Počas pobytu v školskom klube detí a počas stravovania sa v školskej jedálni dodržiavajú žiaci základné zásady spoločenskej etikety, t.j. netelefonujú, neposielajú správy, nehrajú hry, nefotia a nenatáčajú svojich spolužiakov a okolie.

**Článok 3**

**Opatrenia**

Podľa závažnosti previnenia a porušenia tejto smernice môže riaditeľ školy, resp. triedny učiteľ, uložiť niektoré z uvedených opatrení:

1. Zápis poznámky do e-ŽK + odobratie zariadenia a odovzdanie zákonnému zástupcovi žiaka
2. Napomenutie triednym učiteľom
3. Pokarhanie triednym učiteľom
4. Pokarhanie riaditeľom školy
5. Znížená známka zo správania.

**Článok 4**

**Previnenia**

* 1. Ak žiak počas vyučovania detí použije mobilný telefón, tablet, inteligentné hodinky, či iné multimediálne zariadenie, bude mu vyzváňať, alebo zvukovým signálom o príchode správy narúšať priebeh vyučovania, žiakovi bude okamžite odobraté mobilné zariadenie. Mobilné zariadenie bude odovzdané zákonnému zástupcovi žiaka. Opakované používanie mobilného telefónu, tabletu, inteligentných hodiniek alebo iných multimediálnych zariadení sa považuje za hrubé porušenie školského poriadku.
	2. Ak žiak počas vyučovania alebo v školskom klube detí použije mobilný telefón, tablet, inteligentné hodinky, či iné multimediálne zariadenie na výhražné správy, filmovanie, fotenie alebo iné použitie za účelom poníženia ľudskej dôstojnosti, bude to považované za šikanovanie. Žiakovi bude znížená známka zo správania bez postupnosti vymedzenej v školskom poriadku.

**Článok 5**

**Zodpovednosť**

1. Triedny učiteľ zodpovedá za oboznámenie žiakov s touto smernicou.

2. Triedny učiteľ zodpovedá za oboznámenie rodičov s touto smernicou.

3. Triedny učiteľ zodpovedá za vyvodzovanie opatrení pri previnení žiakov a vedenie písomnej agendy s tým súvisiacej.

4. Vychovávateľka zodpovedá za vedenie písomnej agendy o priestupkoch súvisiacich s používaním mobilu, tabletu, inteligentných hodiniek, či iného multimediálneho zariadenia počas pobytu v ŠKD a následne informuje triedneho učiteľa o vyvodení opatrení.

5. Zodpovednosť za stratu alebo poškodenie mobilu, tabletu, inteligentných hodiniek, či iného multimediálneho zariadenia nesie žiak so svojím zákonným zástupcom, ktorý mu mobil, tablet, inteligentné hodinky, či iné multimediálne zariadenie do školy dovolil doniesť.

**Článok 6**

**Záverečné ustanovenia**

Vnútorná smernica nadobúda účinnosť dňa 01.09.2023.

V Pružine dňa: 25.08.2023

 Mgr. Adriana Šterdasová